Cerem patriarhului BOR caterisirea tuturor 
clericilor care sunt membri ai masoneriei! Cazul 
diaconului Cătălin Tohăneanu 


- 19 august 2023 %0 422.703 


Arhiepiscopia Bucureştilor anunţă că doar i-a retras diaconului Cătălin 


Tohăneanu distincţia oferită în 2022, respectiv Diploma Omagială 2022 — 
Anul Omagial al rugăciunii în viaţa Bisericii și a creştinului cu medalie, 
din cauza faptului că presa a relatat că este şi membru al Marii Loje 


Naţionale din România, informează Basilica. 


Diaconul Tohăneanu a primit această distincţie în 2022, ca urmare a 
sprijinului pentru realizarea lucrărilor de pictură de la parohia Sfântul 


Antonie cel Mare şi Sfântul Ioan Casian Romanul. 


„Drept urmare, ţinând cont prevederile art. 123, alin. 8, din Statutul 
pentru organizarea şi funcţionarea Bisericii Ortodoxe Române, care 
precizează că: „Fără binecuvântarea (aprobarea scrisă a) 
Chiriarhului locului, nu este îngăduit preoţilor, diaconilor şi 


călugărilor să înfiinţeze, să fie membri sau să participe în asociaţii, 


fundaţii și organizaţii de orice tip”, Arhiepiscopia Bucureştilor a luat 
măsuri imediate, retrăgând distincţia acordată diaconului Cătălin 
Tohăneanu în data de 9 octombrie 2022”, se arată în comunicatul 


Arhiepiscopiei. 


Decizia vine ca urmare a apariţiei în ziarul Puterea a unui articol în care se 
arată că părintele diacon Tohăneanu ar fi „Mare Secretar al MLNR” de 12 
ani şi candidat unic la funcţia de „Mare Maestru de Onoare al Ritului 


Memphis”. 


Actualmente, Cătălin Tohăneanu este preot la biserica Mănăstirii Bâldana 
din judeţul Dâmboviţa. Conform aceleiaşi surse, episcopul vicar al 
Arhiepiscopiei Târgovişte, Ionuţ Ghibanu, ar fi şi el Mare Maestru de 
Onoare Ad Vitam al MLNR. 


Decizia de a-i retrage părintelui Tohăneanu distincţia nu a fost însoţită şi 
de excluderea din cler, iar regulamentul BOR pentru astfel de situaţii este 
cel puţin straniu, permiţând apartenenţa unui cleric la masonerie, dacă 


există binecuvântarea (aprobarea scrisă a) Chiriarhului locului. 


Aceasta contrazice Hotărârea din 1937, când Sfântul Sinod al Bisericii 
Ortodoxe Române a condamnat Masoneria şi pe cei care fac parte din 


acest gen de organizaţie, numind-o „duşman al lui Dumnezeu”. 


În 2014, purtătorul de cuvânt al Patriarhiei de la vremea respectivă, 
preotul Constantin Stoica, afirma că „Poziţia Sinodului Bisericii Ortodoxe 


de prin anii 1937 cu privire la masonerie este astăzi neschimbată”. 


Preotul mason Cătălin Tohăneanu, mingie de ping pong între 


Patriarhul Daniel şi Mitropolitul Nifon 


Claudiu Bocan 
ProMare Maestru pi 

PUTEREA a solicitat recent Patriarhului Daniel să clarifice situaţia 
preotului mason și afacerist Cătălin Tohăneanu, dar imediat am fost 
direcţionaţi către Arhiepiscopia Târgoviştei, condusă de Mitropolitul 
Nifon și episcopul vicar Ionuţ Ghibanu. „Fiind vorba de un cleric care ţine, 
din punct de vedere canonico-juridic şi administrativ, de Arhiepiscopia 
Târgoviştei, vă rugăm să adresaţi solicitarea dumneavoastră către Centrul 
eparhial respectiv”, a fost răspunsul Patriarhiei Române pentru 
PUTEREA. 


Totodată, Patriarhia Română ne-a transmis şi contactele celor cărora 
trebuie să ne adresăm de la Arhiepiscopia Târgoviştei. „Vă transmitem 
mai jos adresele la care puteţi trimite solicitarea dumneavoastră: 
CABINETUL MITROPOLITULUI-Inspector eparhial: Pc. Diacon Florin 
Daniel SANDU, Secretar: dl. Gheorghe VASILACHE, VICAR EPARHIAL- 
Pc. Preot Dr. Ionut GHIBANU, SECRETARIATUL EPARHIAL- Secretar 
eparhial: Pc. Preot Alin Florian ȘTEFAN, SECTORUL ADMINISTRATIV 
BISERICESC- Consilier eparhial: Pc. Preot Gabriel Vasile VOICILĂ, 
Consilier eparhial: Pc. Preot Marius DOGARU, Specialist resurse umane: 
ec. Angelica EPURE”, a precizat Patriarhia Română pentru PUTEREA. 


Dar, până acum, n-am primit niciun răspuns de la cei indicaţi mai sus de 


Patriarhia Română. Practic, prin acest răspuns Patriarhul Daniel a pasat 


deocamdată cazul preotului mason şi afacerist Cătălin Tohăneanu în 
curtea Mitropolitul Nifon şi a episcopului vicar Ionuţ Ghibanu. Asta poate 
însemna că girează şi jocul plagiatorului Radu Ninel Bălănescu, care 
beneficiază de o remuneraţie de nabab 
(https://www.puterea.ro/remuneratia-de-nabab-a-vatafului-masonilor- 


plagiatorul-radu-ninel-balanescu/). 


| Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


c5 €10 €20 Altă sumă 


-Mulţumim celor care ne-au ajutat până acum! 


